
DESPUES di casi dos aña y mei Clarisca Velasquez tin trankilidad. Esaki sperando cu Gobierno 
no dicidi di apela e decision di Corte di Prome Instancia cu a libera di e sospechanan cu no 
a cumpli cu su tarea pa cual a bah’e di rango y salario. Corte a anula tur esaki y a bisa cu no 
tin base pa e decision ey tuma na luna di december, 2021 despues cu e caso mes a cuminsa 
lora na mei, 2020. 

N 
i dilanti y ni patras, pueblo di Aruba simplemente no tin 
rumbo pa cambia pa e haya un tiki alivio financiero di e 
presion cu tanto gobierno di Aruba como comercio ta ran- 
cando na su cartera. 


Ya caba siman cu a pasa RMR a pone gabinete Wever Croes II 
na ‘waterpas’ caminda e tin cu trece cambionan den presu- 
puesto 2022 prome cu esaki wordo aproba pa CAft pero 
esaki ta nifica cu gobierno lo tin cu implementa un serie 
di medida rapidamente pa cumpli cu loke gobierno mes a 
sigura Hulanda cu e lo haci. 


Pues tin medida na caminda y sea cu ta introduccion di BTW 
na inicia di januari di 2023 of ta dicidi di aumenta BBO cu 
1% te cu 1.5%, ta un hecho cu gobierno lo bolbe hinca man 
den cartera di pueblo pa saca placa pa financia un maneho 
cu for di 2018 no ta wordo maneha, no ta wordo coregi. 


Dentro di algun dia, kisas dos siman di tempo, gabinete 
Wever Croes tin un serie di asunto cu e tin cu coregi y pa cual 
e tin mester di placa, pues lo bin cu medidanan pa logra di 
haya e placa aki pa cubri loke no a wordo coregi den ultimo 
cuater aña. 


Pues den direccion di gobierno, pueblo no por mira pa 
ayudo, al contrario tur loke gobierno por brinda pueblo na e 
momentonan aki, ta mas medida pa yuda yena caha di gobi- 
erno pa asina financia un maneho di gasto y personal cu no 
a ser atendi manera cu a wordo palabra cu CAft y Hulanda. 
Pues ta dificil pa kere cu por lo pronto pueblo lo mira algun 
medida cu lo elimina of sikiera reduci e inflacion barbaro cu 
pueblo ta confrontando ultimo tempo aki cu’ne, sea dor 
di un maneho pesimo y sin vision pero di otro banda 
pa un abuso grandi cu den e sector 
comercial, algun comerciante a converti 
nan mes den abusado nan cu prijs di 
productonan. 


Un grupo di comerciantenan 
Chines a bin ta abusando con 
cu nan kier, ki ora cu nan kier y 
pueblo simplemente tin cu tolera 
esaki ya cu gobierno mes no ta actuando 
cu man duro contra di e grupo di Chines 
aki. 


Ta bon pa subraya aki cu no ta trata di tur Chines, no ta trata 
di tur supermercadonan pero tin un grupo di e negoshinan 
aki cu propietarionan Asiatico, cu ta kere cu nan ta domina 
e mercado, cu nan tin e poder di haci y deshaci con cu nan 
kier cu prijsnan di productonan cu pueblo tin cu paga. 


Un di e kehonan cu regularmente por ser scucha ultimo 
tempo y cual mester ta un advertencia pa e consumidor, ta e 
hecho cu tur hende cu cumpra na un supermercado Chines 
of cualkier otro, repasa bo recibo ya cu tin Chines cu ta pasa 
cliente un tubo formal pa e falta di control aki cu demasiado 
cliente no ta haci. 


Sea cu nan ta conta articulonan dobel, of ta aparece un 
suma di un cuenta cu nan a caba di cobra anteriormente, 
pero c frecuencia tin Chines cu tin e tipo di “optelsom” aki 
cu ta costa e cliente entre cinco of mas florin, cual ta un 
abuso y un ladronicia di marca mayor. 


E di dos situacion cu ta totalmente for di control, ta e dife- 
rencia di prijs cu tin den supermercadonan, ya cu tur tienda 
por pone cualkier prijs cu e kier pero na momento cu e dife- 
rencia di prijs ta asina obvio, asina grandi e ta bira algo cu 
ta mustra riba un abuso. 


Si tuma por ehempel un solo ehempel, ta con bin den lapso 
di un siman, un Chines ta subi su bleki di soseishi di 1.50 pa 
1.80 den tres dia pa despues den tres dia bolbe hisa esaki 
na 2.00 florin pa un bleki, cual ta simplemente imposibel y 
ta hole stinki na abuso. 


E abuso aki ta bira un crimen ora cu realisa cu 
den otro supermercadonan Chines, e mesun 
bleki di soseishi aki, ta costa ainda 1.35 
florin, cual sin duda ta mustra riba e 
abuso nan grandi aki cu algun Chines 
ta cometiendo contra di un comun- 
idad cu merece mas sinceridad y 
mas respet di e colonia Asiatico 
aki. 


Pero ta gobierno tin cu actua, ya cu 
manda bisa Chinesnan siman pasa pa 
nan coopera cu pueblo, a drenta un 
banda di horea y Sali e otro banda! 


Revolucion di inflacion 
ta chocando pueblo sin proteccion 


Algun Chines ta abusadonan grandi 

D 
espues di casi dos aña y mei Clarisca Velasquez tin 
trankilidad. Esaki sperando cu Gobierno no dicidi di 
apela e decision di Corte di Prome Instancia cu a libera di 
e sospechanan cu no a cumpli cu su tarea pa cual a bah’e 
di rango y salario. Corte a anula tur esaki y a bisa cu no 
tin base pa e decision ey tuma na luna di december, 2021 
despues cu e caso mes a cuminsa lora na mei, 2020. 


E funcionario policial y expolitico mester a bay Corte dife- 
rente biaha cada bes cu a tuma un accion contra dje. A 
tarda hopi prome cu e investigacion riba e incidente di 30 
di april, 2020 a finalisa y tuma un decision kico ta bay haci. 
Na december aña pasa finalmente a dicidi di bah’e di rango 
y salario pasobra Gobierno a conclui cu e no a cumpli cu su 
tarea como un bon funcionario policial. 


E puntonan contra dje ta cu durante di Pandemia a viola 
diferente regla; hunto cu coleganan a planea y a meld ziek 
di forma dudoso; a entrega un keho falso contra esnan 
riba dje;. Despues di e incidente na Merlot Villas, como un 
superior of funcionario di cargo halto, a expresa su mes di 
un forma no profesional contra esnan mas halto cu n’e a 
expresa su mes di forma onbeschoft contra su superiornan 
y esnan bou di dje. 


Veredicto 
Corte a tene cuenta cu Velasquez tin un trayecto di 35 aña 
como funcionario policial y desde prome di juli 2006 e tin 
e tango di Hoofdagent Isle klasse (schaal P07). Ultimo aki, 
dia 1 juli 2018 a promove pa Sub Inspector (schaal P08). 
Dia 5 di juni, 2018, a pone den e funcion di Chef van Dienst 
entrante 5 di juni, 2018 y dia prome di juli a mande pa Chef 
van Dienst pa Districto 1. Nunca antes el a haya un castigo 
disciplinario. 


Hues a bisa cu pa loke ta violacion di reglanan di Shelter 
in Place, e ta conclui lo siguiente. Dia 29 di april Velasquez 
hunto cu un grupo a huur un villa pa dos dia. Na momento 
cu e hefenan a bay controla pa 2’or di marduga na e sitio, a 
constata cu e grupo tabata den e hardin di e cas, cu e hardin 
no ta limita na caminda publico y cu nan a pasa e anochi den 
e Villa. A base di esaki pa e tempo cu nan tabata tin’e den 
uzo e tabata nan cas. Cu e huur no ta haci riba su nomber, 
no ta haci diferencia. Mirando cu e no tabata pafo di e cas 
ey, Gobierno inhustamente a conclui cu el a viola e reglanan 
di Shelter in Place y Toque de Queda. 


Di otro banda Corte ta bisa cu e miembronan di DMT no 
a traha proces-verbaal di violacion di e reglanan, y no a 
persigui Velasquez pa esaki tampoco. E reglanan di samen- 
scholingsverbod y distanciamento social no ta conta den 
un caso of un luga di hospedahe. Pues aki tambe Gobierno 
inhustamente a conclui cu a comete un infraccion of viola- 
cion. 


Esaki ta pone Corte conclui cu inhustamente Gobierno a 
dicidi cu Velasquez no a cumpli cu su deber. 
E rapport di BIV ta mustra claramente cu e anochi ey nan a 
drenta un tereno priva sin permiso of ordo di Hues Comisario, 
mientras cu no tabatin sospecho di un hecho castigabel. 
Nan a pusha e porta di jardin, di e cas, pa logra habrie, y 
asina a bin haya e grupo den e cas. Y hunto cu nan Clarisca 
Velasquez. A orden’e pa e presenta na trabou e siguiente 
dia, apesar cu e ta AO. No ta mucho cla pa Corte bou di ki 
capa of a base di kico e miembronan di DMP a pensa cu nan 
por haci e accion aki. Mirando cu e no a wordo husga pa 
denuncia falso, no a proba cu el a comete e delito castigabel 
aki. E solo hecho di haci un denuncia , aunke cu e ta contra 
superiornan, no ta un incumplimento como Polis. 


Pa e punto cu e no a coopera cu e investigacion discipli- 
nario, ora cu el a nenga di duna un declaracion dia 2 di mei, 
ricibi e documento di prohibicion di entrada of entrega di 
su materialnan di trabou, lo siguiente. E tabata AO for di 30 
di april te cu 8 di mei. E interogacion interno a sosode un 
siman despues cu el a cuminsa traha. Pues ta conclui cu no 
por bisa cu e no a coopera cu e investigacion. 


Tampoco a Corte a considera como un incumplimento ora 
cu el a nenga cu pa durante su vrijstelling van dienst, y cu 
e tabatin prohibicion pa drenta e facilidadnan di KPA, yega 
trabou pa entrega su material di trabou (cu tabata cera den 
locker). No por spera di ningun ambtenaar cu mientras e ta 
AO e ta sigui atende asuntonan di trabou. 
E hecho cu el a nenga di ricibi e papelnan di prohibicion di 
entrada of firma di a ricibi nan, no ta algo di incumplimento 
di trabou. 


Tur e puntonan ariba menciona ta conduci na e conclusion 
di Corte cu no a faya cu e debernan di un funcionario poli- 
cial. E consecuencia di esaki e ora cu tampoco tin base pa 
castigo disciplinario. Mester destrui e decreto ministerial 
den cual e decision aki ta ancra. 


Corte: Inhustamente a baha 
Clarisca Velasquez di rango y salario 

E 
decision di Corte den 
Prome Instancia ayera 
mainta den e caso di e ofi- 
cial di polis, Clarisca Velas- 
quez, ta confirma cu tin ora 
e propio oficialnan cu tin cu 
impone nos leynan, por re- 
sulta di ta esunnan cu tam- 
be ta violando e mesun leynan 
aki. 


Pa colmo loke den e decision di Corte den e caso aki ta un 
tiki “conflictivo” si por yam’e asina, ta e hecho cu Hues a 
tene hopi consideracion pa esunnan cu a faya den ehecu- 
cion di ley y reglanan existente den nos sistema hudicial. 
Como bon Hues, el a purba di tuma un decision husto y 
corecto pero na mes momento sin trapa riba tenchi di su 
propio hendenan cu ta forma parti di henter e proceso hudi- 
cial, ya cu na mes momento cu a trata di acusa e oficial 
di polis Clarisca Velasquez di mal comportacion y falta di 
respet pa su superiornan, e mesun superiornan aki a viola 
tambe e derechonan di e polis aki. 


E ta algo serio y sigur cuestionabel ora cu analisa e decision 
di Corte, cu e propio oficialnan di polis cu mester ta acusa 
Velasquez di a viola reglanan di “shelter in place”, tambe a 
haci nan mes culpabel pa e violacion aki door di presenta na 
e cas caminda e grupo di polis tabata kedando y drenta den 
e cas aki sin hustificacion legal algun. 
No a duna e persona aki un multa of cualkier di e otronan den 
e cas, no a detene e persona of cualkier otro pero si e oficial 
halto di polis cu a drenta den e cas, a sinti su mes ofendi pa 
e forma con Velasquez a dirigi su mes na su persona, cual a 
wordo considera un falta di respet. 
E falta di respet sinembargo a inicia for di momento cu e 
control aki a tuma luga, caminda a drenta un propiedad 
priva sin autorisacion di Ministerio Publico pa e entrada aki 
y a viola privacidad di e grupo cu a huur e cas aki. 
Aki tambe ta bon pa señala cu ta desde ki tempo oficialnan 
di polis, cu ta eherciendo un di e trabounan di mas dificil 
cu tin den comunidad, esta di mantene ordo y disciplina, 
un funcion cu ta rekeri hopi pasenshi na tur momento di 
repente ta bira asina “suave” cu nan ta sinti nan mes ofendi 
pa palabranan skerpi di un colega di nan. 
Acaso nunca esaki ta pasa den seno policial? Acaso nunca 
tabatin confrontacionnan verbal similar den cuerpo policial? 


Ta un hecho conoci cu esaki ta sosode na tur momento, ya 
cu caminda tin hendenan cu caracter fuerte ta traha, e tipo 
di confrontacionnan aki ta inevitabel pero tin cu ser atendi 
den mesun forma cu semper nan a ser atendi y no crea e 
impresion concreto cu den e caso aki e ta parce un persecu- 
cion disciplinario. 


Un di e acusacionnan contra di Velasquez tabata e hecho 
cu hunto cu otro coleganan a planea pa “meld ziek” e dia 
siguiente cual segun e acusacion, a percura pa problema 
organisatorio den funcionamento di e shift aki. 
Aki tambe tin cu puntra cu determinacion, esaki ta algo nobo 
cu a sosode? E ta algo cu nunca antes a yega di pasa? Of e 
tipo di desaroyonan aki lo por a sosode caba den pasado, 
cual nunca tabata un problema pa esunnan cu mester a bin 
traha overtime pa cubri e shift aki. 


Otro acusacion cu ta lanta duda den seriedad di esaki ta e 
hecho cu Clarisca a pone KPA den luz negativo, entre otro e 
lo a desacredita e bon nomber di KPA, ora cu publicamente 
el acusa esunnan di rango halto, di actonan cu nan no a 
haci, causando daño na estado di derecho di e cuerpo. 
Otro argumento fofo ya cu realmente rond mundo na tur 
momento, polisnan ta haya nan mes na diferente ocasion 
den situacionnan mucho mas serio cu loke Clarisca a trece 
dilanti pero aki tambe esey ta parti di e obligacion y deber 
cu oficialnan di polis ta carga hunto cu e funcion aki. 
E decision di Corte den e caso aki tabata mas cu logico, ya cu 
realmente a converti un asunto cu por a wordo atendi inter- 
namente sin problema, den algo publico caminda nomber 
di Velasquez tambe a bay rond den medionan social sin cu 
esaki tabata necesario, ocasiona pa bishita di algun oficial 
halto di Cuerpo Policial, cu a viola derecho di e grupo cu a 
huur un luga priva pa nan pasa tempo aden. 
Ta e bishita ey a crea e scenario cu a surgi despues y cu a 
conduci na suspension di e oficial di polis y caminda a baha 
su persona di rango y a reduci su salario tambe, loke awor 
Corte a dicidi cu esaki no tabata corecto y sin base legal. 
En realidad por conclui cu e decision di Corte ayera den e 
caso di Clarisca Velasquez, cu no solamente a ‘tik’ mando 
policial y gobierno riba nan ‘vingers’ pero nunca e caso aki 
mester a yega asina leu, yega na e confrontacion menciona 
caminda si tin reglanan cu a wordo viola, claramente esaki 
a sosode di ambos banda. Pero alabes ta lansa e pregunta 
cuanto violacion mas di derecho tabatin durante toque de 
queda di parti di oficialnan di polis. 


Editorial - Maritza Maduro 


Na momento cu leynan mes ta viola 
leynan no por tin ningun culpabel 


5 


AWEMainta 
Local 
Diamars, 30 Augustus 2022 


A 
we ta 15 dia pasa cu Parlamento su reces, esta su va- 
cacion a termina pero ta impresionante cu ainda ningun 
reunion a wordo yama pa Presidente di Parlamento, caminda 
representantenan di pueblo, ta yama gobierno tin splica su 
maneho y aclaria tanto cos cu tin pa aclaria. 
E pais ta den crisis serio, hasta e propio ministernan ta papia 
di retonan grandi pero ningun di e mandatarionan aki ta bin 
Parlamento pa informa pueblo di loke ta pasando. 


RMR siman pasa a anuncia cu e proceso pa duna Gabinete 
Wever Croes II un “aanwijzing” oficial, a inicia y esaki a sosode 
diabierna ultimo 26 di Augustus pero ayera dialuna a habri y 
Parlamento no tin reunion riba agenda ainda. 
Te cu ayera tardi no tin ningun reunion riba agenda di 
Parlamento, apesar cu partidonan di oposicion a solicita 
reunion riba diferente punto pa gobierno bin duna informa- 
cion riba asuntonan serio cu tin, riba diferente tema impor- 
tante. 


Ayera dialuna a spera cu e dia lo habri caminda Presidente di 
Parlamento, Edgard Vrolijk lo a convoca un reunion publico 
pa Prome Minister bin duna un tipo di “stand van zaken” riba 
resultado di e reunion di RMR diabierna ultimo pero esaki no 
a resulta di ta e caso. 
Fuera di e crisis di aanwijzing, tin otro problemanan serio 
manera e situacion di likides di gobierno, un pobresa creci- 
ente riba e isla, asuntonan social cu ta deteriorando, un crisis 
serio cu presupuesto 2022, conflicto cu CAft y un crisis formal 
di inflacion cu ta hogando e pueblo di Aruba pa gran parti. 
Pues practicsamente por bisa cu e reces di Parlamento a 
wordo expande cu dos siman mas ya cu for di 15 di Augustus 
cu parlamentarionan mester a cuminsa traha bek, practica- 
mente no tin actividad algun tumando luga. 
Fuera di e asunto di inflacion, tin otro asuntonan cu ta rekeri 
atencion rapido, entre otro awor den enseñansa caminda tin 
alumnonan cu no ta ser permiti pa atende scol, si nan no yega 
na un areglo di pago pa loke ta schoolgeld. 
Tin asina hopi asunto cu Parlamente tin e deber di yama gobi- 
erno pa bin duna splicacion riba su maneho pero esaki no ta 
tuma luga ya cu e dos fraccionnan cu ta sostene gobierno, ta 
wordo dirigi y comanda pa e mesun gobierno aki, pues for di 
e skina ey, pueblo no por spera ningun sosten. 


Reces a termina 15 di Augustus 


Cu pais den crisis Parlamento no ta 
yama Gobierno pa duna informacion 

D 
urante conferencia di prensa, Minister Xiomara Maduro 
di Finansa a splica cu Gobierno ta bay presenta un Cam- 
bio di Presupuesto 2022 na un manera mas acelera. Esaki pa 
por caba di atende cu e critica di CAFT y tambe cu e menasa di 
un instruccion den forma di un Koninklijk Besluit KB. E deficit 
presupuestario ta wordo reduci cu 79 miyon di 227 pa 148 
miyon florin. E siman aki Parlamento ta ricibi un Nota di fin di 
aña cu ta contene e cambionan proponi pa Presupuesto 2022. 
Cambio di Presupuesto ta un proceso normal 
Minister Maduro ta splica cu un cambio di presupuesto ta un 
procedura normal dentro di e ciclo presupuestario cu ta tuma 
luga mas den fin di aña. Sinembargo e aña aki debi na e critica 
di CAFT y tambe e menasa pa un KB, Gobierno ta opta pa 
bay acelera e proceso di cambio di presupuesto di aña 2022. 
Deficit lo baha di 227 pa 148 miyon florin 
Na april 2022 Parlamento a aproba Presupuesto 2022 cu un 
deficit di 227 miyon. Cu e cambionan cu Gobierno lo presenta 


na Parlamento proximamente, e deficit lo baha di 227 pa 148 
miyon. Minister Maduro ta indica cu ta trata aki di cambi- 
onan unda cu ta adapta entrada na, entre otro, e cifra nobo 
di crecemento economico di 8.8%. Banda di esaki gastonan 
di personal y di servicio y producto ta wordo baha ainda 
mas. Tur cambio lo hiba na baha e deficit cu 79 miyon florin. 
Parlamento ta ricibi e Nota di fin di aña 
(Najaarsnota) cu e cambionan proponi 
Minister Maduro ta informa cu e siman aki lo manda e Nota 
di fin di aña, e Najaarsnota, pa Parlamento di Aruba pa asina 
informa e organo legislativo riba e cambionan cu Gobierno 
ta propone pa Presupuesto 2022. 


E ley mes awor lo bay pa CAFT y Raad van Advies pa por 
haya nan conseho corespondiente pa despues Gobierno 
haci cambio of contesta preocupacionnan. Na momento cu 
e proceso aki keda cla, Gobierno lo entrega e concepto di 
Ley pa Cambio di Presupuesto 2022 na Parlamento. 


Minister di Finansa durante conferencia di prensa: 


Gobierno ta baha su presupuesto 
di 227 pa 148 miyon florin 


7 


AWEMainta 
Local 
Diamars, 30 Augustus 2022 


E 
situacion den cual gabinete Wever 
Croes II a hinca su mes aden actu- 
almente cu Hulanda, ta pone cu e posi- 
bilidad cu e actual gobierna na mando, 
ta masha improbabel, mirando e desa- 
royonan cu a bin ta tumando luga. 
Un crisis financiero sin igual, ocasiona 
pa e propio terkedad di un gobierno 
sin vision y e falta di cumplimento di 
palabracionnan haci, ta pone cu un KB 
contra di e gabinete actual, ta practi- 
camente un hecho. 


For di propio seno di gobierno, tin 
desaroyonan tumando luga caminda 
tur hende rond di e ministernan, ta 
buscando luga pa bay, cosnan pa haci 
despues cu eventualmente e gabinete 
aki bay cas dentro di poco. 


Ya caba AWEMainta a publica na varios 
ocasion desaroyonan politico cu tin cu 
ta tumando luga den tur fin di siman, 
caminda reunionnan di contacto ta 
tumando luga, tin bishitanan na cas 
di votadonan a inicia y cu casi tur 
partido ta organisando reunionnan cu 
nan sostenedo- y campañado riba un 
posibel proceso electoral nobo. 


Dado caso Prome Minister Evelyn 
Wever Croes entrega retiro di su gobi- 
erno, esaki lo ta a base di un peticion 
na Gobernado pa desolve Parlamento, 
caminda e actual 11 miembronan cu 
ta sostene e actual coalicion, lo keda 
como miembronan di parlamento, 
mientras cu e gabinete mes lo keda 
den calidad demisionario. 


Gobernado e ora por opta pa mira si 
por logra na forma un otro coalicion cu 
otro partidonan pero mirando cu actu- 
almente gobierno tin sosten minimo di 
11 contra 10, lo ta dificil pa haya un 
of otro di e partidonan den oposicion, 
forma un coalicion cu e dos partidonan 
den gobierno actualmente. 


Pues un proceso electoral ta e unico 
solucion cu lo keda pero aki ta surgi un 
situacion politico cu no ta mucho alen- 
tado pa varios miembro di Parlamento 
actual, ya cu den un proceso electoral 
nobo, e posibilidad ta grandi cu nan lo 
keda for di tur cos, mirando e rol cu 
e gobierno cu nan ta sostene actual- 
mente, a hunga den desaroyo di e pais. 
Varios di e 11 miembronan di parla- 
mento actualmente, ta core e posibi- 
lidad grandi cu nan lo no forma parti 
di un posibel constelacion nobo di 
parlamento si en berdad eleccion nobo 
wordo yama, mirando e desaroyonan 
politico di ultimo lunanan. 


A menos cu varios di e actual manda- 
tarionan dicidi di no regresa mas den 
politica algun di e miembronan aki lo 
por bin na remarca pa forma parti di 
un parlamento nobo pero 
realidad di e caso ta cu na 
e momentonan aki, nan ta 
simplemente loke den futbol 
ta wordo yama como “keinta 
banki.” 
Ta depende di e periodo cu 
e actual gobierno lo dicidi di 
entrega e poder bek na pueblo 
pa e ora defini ki tempo lo 
tin eleccion nobo, ya cu tin e 
Prome Minister demisionario 


tin cu convoca eleccion den un lapso di 
tres luna, pues esaki lo por tuma luga 
na November of den luna di December, 
cu lo por ta net prome cu Pasco. 


Cu tin desaroyonan tumando luga den 
seno di gobierno ta un hecho y den 
henter e proceso di cumpli cu reco- 
mendacionnan di Caft, caminda Prome 
Minister a anuncia ayera cu su gobierno 
a cumpli pa loke ta reduccion di gasto 
di personal, ta un hecho cu su gobierno 
ta acomodando algun trahado caba 
den cierto posicionnan den e aparato 
gubernamental como parti di e asina 
yamna “afscheidbeleid.” 


Pues aki lo por bolbe haya mas confron- 
tacion cu CAft relaciona cu palabra- 
cionnan cu a wordo haci pa loke ta 
reduccion di gasto di personal. 


Posibilidad pa eleccion nobo lo por ta prome cu Pasco 


Varios parlamentario lo disparce for di politica 

AWEMainta 
Local 
Diamars, 30 Augustus 2022 


C 
ontroladonan di Departamento di Asunto Economico, 
Industria y Comercio (DEACI) ta haci control tur dia 
riba prijsnan di productonan (canasta basico) na tur su- 
permercado y minimarket den tur districto na Aruba. Asina 
minister di Asuntonan Economico, Comunicacion y Desar- 
oyo Sostenibel, mr. Geoffrey Wever a informa. 


E control diario di prijs maximo ta necesario pa garantisa 
cu no tin abuso di prijsnan di productonan regula door di 
Minister di Asuntonan Economico, cu den boca di pueblo ta 
conoci como e “canasta basico”. Durante un control di prijs 
di productonan por haya algun cu no ta cumpli cu e prijsnan 
stipula pa ley, aunke esaki no sa pasa hopi. Unabes constata 
un abnormalidad, e controlado lo pidi pa e supermercado of 
minimarket adapta e prijs di biaha. 


Stipulacion di prijs maximo ta regla den e ley “Prijzenver- 
ordening AB 1991 no. GT 17”. E prijzenverordening ta 
duna 
Minister 
di Asunto Economico e autoridad pa 
stipula e prijs maximo pa dife- 
rente producto si e prijs cu 
comerciantenan ta pidi pa 
e productonan ta afecta e 
interes comun. 


Mirando 
e 
subida 
di 
prijsnan internacional di 
varios producto di 
consumo y 


e situacion financiero dificil di e ciudadano, Minister Wever 
recientemente a amplia e canasta basico. 


E Canasta Basico actualmente ta contene 
e siguiente productonan: 


• rijst 
• pasta-spaghetti 
• havermout 
• cornflakes 
• bloem 
• thee 
• koffie (poederkoffie) 
• babyvoeding 
• melkpoeder 
• spijsolie (slaolie) 
• melk in blik 
• melk houdbaar in tetrak of fles 
• aardappelen 
• peulvruchten (w.o. bonen en erwten) al dan niet in 
luchtdichte verpakking 
• vlees, gedroogd, gezouten of gerookt, bereid of 
verduurzaamd in blikken, in bussen of andere luchtdichte 
verpakking 
• vis, diepgevroren, bereid of verduurzaamd in blikken, in 
bussen of andere luchtdichte verpakking 
• groenten, diepgevroren, bereid of verduurzaamd in 
blikken, in bussen of andere luchtdichte verpakking 
• vruchten, diegevroren of gedroogd 
• pindakaas 
• geneesmiddelen (medicijnen) 
• kippeëieren 
• kip, diepgevroren en/of gekoeld, geheel of in stukken 
• rundvlees, diepgevroren en/of gekoeld, in stukken of in 
delen 
• maïsmeel (funchi), grutten van maïs 
• grof gemalen maïs gemengd voer voor varkens, voor 
runderen en paarden, voor pluimvee 
• babyluiers 
• desinfecterende middelen voor persoonlijk gebruik 
• desinfecterende middelen voor huishoudelijk gebruik 
• elektrolyten en mineralen drank 
• wc-papier 
• beschermende uitrusting 


Minister Geoffrey Wever: 


Tur dia ta controla prijs di 
productonan di “canasta basico” 

AWEMainta 
Politica 
Diamars, 30 Augustus 2022 


D 
urante un rueda di pren- 
sa dialuna mainta, Gobi- 
erno di Aruba den persona 
di Minister Glenbert Croes 
y Directornan di Utilities, 
WEB y ELMAR a anuncia di 
a inicia cu e proceso di un 
parke nobo di Molina di bi- 
ento. Tur esaki den cuadro 
di e maneho di transforma 
Aruba su dependencia riba crudo 
HFO pa un energia duradero, sostenibel, 
limpi y principalmente pagabel pa nos pueblo consumidor. 


Durante su presentacion den Rueda di Prensa e manda- 
tario a expresa cu “Mundo na e momentonan aki ta para 
dilanti decisionnan crucial cu mester wordo tuma, pa salba 
economia di paisnan y pa salba nos Planeta. 


Dicon mi ta bisa esaki; despues di e crisis di Pandemia, 
problemanan Geopolitico y guera a conduci na un Crisis di 
Energia cu na mesun momento a crea un Crisis Economico 
cu un inflacion yama “Energy Inflation” cu ta causando 
impacto negativo economico rond mundo. 


E inflacion aki a subi prijs di tur cos den tur pais y esaki awor 
a combina cu e Crisis Climatico cu ya tabata formando su 
mes for di ultimo añanan. Boso mes por mira den media e 
efectonan devastador di cambio climatico den un cantidad 
di pais; ola di calor, secura y awor transporte via riunan na 
Europa y Asia ta paralisa pa motibo cu riunan ta secando y 
nivel di lama ta subiendo. 


Aruba manera cu boso tur sa, a wordo devasta pa e Pandemia 
Mundial di Covid. Segun expertonan, Aruba mas cu tur otro 
pais na mundo a keda afecta economicamente mas severo, 
debi cu ta solamente un pilar economico nos tin, cual ta 
Turismo. 
Hustamente awor, na momento cu nos ta recuperando den 
gran forma nos Turismo, y e Economia a cuminsa brinda nos 
pueblo empleo atrobe, pa cada famia recupera nan biene- 
star, ata guera y crisis mas crisis. 


Sinembargo nos Gobierno a sigui monitoria tur situacion 
di crisis di cerca, nos companianan di Utilidad manera ta 


conoci, a absorba mas cu nan por di e impacto di aumento 
di costo di energia. Sinembargo pa nan por sigui opera pa 
Aruba como pais por sigui funciona y desaroya, e prijsnan 
mester a wordo ahusta. Cu menos efecto inflatorio y mas 
social cu ta posibel. 


Afortunadamente Gobierno di Aruba bou liderazgo di nos 
Minister President Evelyn Wever Croes, ya tabatin su PLAN 
NACIONAL DI ENERGIA cla, y cual ta inclui reduci depen- 
dencia di HFO y expande nos capacidad pa produci mas. 


Energia di e Biento cu ta supla constante; e Noord Oost 
Pasaat cu nos dushi isla di Aruba ta bendiciona cu ne. Y 
tambe genera mas tambe mas energia di Solo. 


Na aña 2008 Gobierno di MEP bao liderazgo di Sr. Nelson 
Oduber como Prome Minister e tempo aya, ya a dal e prome 
paso pa Aruba a construi su prome Parke di Molina na Vader 
Piet. Na aña 2009 el a drenta den funcion produciendo 30 
Megawatt di coriente cual ta bon pa 16 % di e total di capa- 
cidad di coriente cu Aruba tin mester. 


Pa e siguiente añanan Utilities Aruba hunto cu WEB y ELMAR 
lo tin e tarea pa ehecuta e PLAN NACIONAL DI ENERGIA di 
Gobierno pa logra cu nos mes ta produci 45 pa 50 % di nos 
energia; cual lo ta limpi, renobabel y pagabel, y pa 2050 
nos lo por logra di ta “Klimaat Neutraal” Esta cu nos a logra 
elimina tur emision di CO2 of si tin mes; nos lo tin suficiente 
produccion di energia limpi pa compensa e cantidad di CO2 
emiti. 


Ta pesey Gobierno actual ya a logra interesa e compania di 
Gas Natural - Eagle LNG pa suministra WEB Aruba cu Gas 
Natural como e fuel di transicion. 


Awe e siguiente paso ta pa anuncia cu ta expande nos capa- 
cidad di Energia di Biento cu e anuncio oficial. Asina pronto 
nos lo yama ayo na HFO y bonbini na un futuro di Energia 
mas limpi, renobabel y cu prijs stabiel. Tur esaki lo ta bon 
pa nos Economia, nos Salud y bon pa nos Planeta. P’esey 
awe ta un dia grandi y valioso pa Aruba, cu e anuncio di un 
di dos Parke di Molina pa Aruba”, minister Glenbert Croes a 
termina bisando. 


Minister Glenbert Croes: 


Salbando presente y futuro di nos humanidad 
cu energia limpi, renobabel y pagabel 

P 
rome Minister Evelyn Wever-Croes tabata orador na e 
Caribbean Investment Summit cu a tuma luga na Barba- 
dos. Durante e summit aki di un manera virtual, Prome Min- 
ister a elabora riba e recuperacion di pais Aruba despues di 
Covid-19. Aruba ta un di e paisnan cu mas fuerte a wordo 
afecta pa e pandemia, pero tambe un di e paisnan cu mas ta 
recuperando. 


Prome Minister Wever - Croes a gradici organisadonan di e 
Caribbean Investment Summit cu ta un bon oportunidad pa 
paisnan similar por intercambia y siña for di otro. E aña aki 
e encuentro a tuma luga na Barbados, despues di dos aña 
cu no e no por a wordo organisa pa motibo di e pandemia di 
covid-19. Premier Wever – Croes a expresa cu ciere di Aruba 
su frontera na maart 2020 te cu awe tabata e decision di 
mas dificil cu Gobierno mester a tuma. Afortunadamente e 
vision di Gobierno, trabou duro di e comunidad y Aruba su 
resiliencia, ta dunando e resultadonan desea. 


Aruba ta recuperando lihe, turismo ta recuperando bon, 


bishitantenan cu a bin Aruba ta bolbe, turistanan nobo ta 
biniendo Aruba y nan ta gastando placa den economia. 
Ta sperando di cera e aña cu un recuperacion di 97% di 
turismo. y pa loke ta GDP, ta spera cu na aña 2023, e lo yega 
mescos cu e tabata prome cu covid. 


Segun mundo ta recuperando di e pandemia, paisnan ta 
enfrentando un otro crisis mundial cu e guera na Ukraina 
cu ya ta andando pa 6 luna. Un guera casi 6 mil miya leu di 
Aruba cu ta causando aumento den prijs y inflacion cu no 
a mira den hopi tempo. Aruba mescos cu resto di mundo ta 
sintiendo e efectonan aki, Prome Ministerr Wever - Croes a 
expresa. 


Aruba ta un Small Island Developing State (SIDS) di 69.5 
meter cuadra cu un populacion di 110 mil persona y mas cu 
100 diferente nacionalidad. No obstante e retonan describi, 
ta comprometi pa no solamente recupera y para bek na 
unda tabata prome cu e crisisnan menciona, sino pa supera 
esaki tambe. Den cuadro di e meta aki, ta reconoce cu por 
haci esaki mas efectivamente si traha hunto. Paisnan similar 
cu retonan similar, por siña mas for di otro y bira mas fuerte 
y resiliente. Consecuentemente por ta miho prepara pa 
crisisnan den futuro. 


E logro di mas grandi pa Aruba lo ta pa diversifica economia 
y no depende asina tanto manera ta e caso awo, riba turismo. 
E esfuersonan di Gobierno ta dirigi riba e meta aki y ta haci 
yamado na esnan interesa pa inverti. 
Premier Wever - Croes a termina felicitando e organisa- 
donan di e Caribbean Ivestiment Summit y a deseanan hopi 
exito cu e summit. 


Premier Evelyn Wever - Croes: 


Na un forma virtual prome minister a participa 
na e Caribbean Investment Summit 

F 
raccion di Accion21 ta haci un yamado na tur partido 
politico no-tradicional pa un conferencia cu lo wordo or- 
ganisa den luna di September 2022 cu e meta pa fortalece 
cooperacion entre partidonan y mira si ta existi posibilidad 
pa consolidacion. E conferencia tambe lo sirbi pa conscien- 
tisa y brinda informacion y data. 


“...mas nos tarda den cambia di direccion, mas pueblo ta 
sufri. Berdad nos por varia den ki prescripcionnan nos kier 
aplica riba esey, pero realmente algo mester cambia, nos no 
por sigui riba e rumbo aki,” asina parlamentario y lider di 
fraccion Accion21, Miguel Mansur a declara dilanti di VNO e 
siman cu a pasa ora di entrega carta hunto cu coleganan di 
oposicion denunciando mal gobernacion di gobierno actual. 
“E sinberguenseria no tin fin, y mi ta kere berdad ta momento 
pa pueblo lanta para y pone 
un fin na e sinberguen- 
seria,” sr. Mansur a 
sigui expresa. 


E iniciativa pa e 
conferencia aki tin 
bastante 
tempo 
caba cu ta trahando 
riba dje. 


Ta importante pa tuma nota cu e 10 partidonan invita na e 
conferencia aki ta representa 19,575 voto di eleccion 2021, 
cual ta e di dos grupo di votadonan mas grandi. Actualmente 
tin 6010 voto cu no ta representa den parlamento, cual ta 
aproximadamente dos asiento, plus un restzetel. Sr. Mansur 
ta enfatisa cu e conferencia aki ta mas tanto pa por bin cu 
un strategia pa miho representa e interesnan di e partidonan 
presente, y consecuentemente nan votadonan y pueblo en 
general. 


‘Uni Pa Aruba’ ta un iniciativa di fraccion Accion21, cu lo 
tuma luga riba 15 di September 2022 den conference room 
di Aruba Surfside Marina cuminsando pa 7’or di anochi. 
Durante e prome parti di e conferencia aki lo presenta 
dato di eleccion 2021, sondeo cientifico haci pa Accion21 
na Maart 2022, NoticiaCla su sondeo na Augustus 2022, y 
cuater puntonan crucial cu Accion21 lo kier logra. E meta di 
e conferencia ta pa fortalece cooperacion entre e partidonan 
no tradicional y mira si ta existi posibilidad pa consolida- 
cion. Accion21 ta sugeri tur partido pa trece y presenta den 
e prome ronda e cuater puntonan mas crucial cu nan kier 
logra. Ta recomenda si ta posibel pa prepara un documento 
cu splicacion breve di e cuater puntonan, y sea trece 10 
copia na e conferencia of manda esakinan via e-mail adel- 
anta pa por provee copia di nan. 


No tin debate of critica 
E conferencia ta limita unicamente na contribucion construc- 
tivo, locual kiermen cu no tin ningun debate ariba e diferente 
puntonan crucial, ni tampoco critica di esnan atendiendo. 
Accion21 ta extende su invitacion na e dies lider di parti- 
donan no-tradicional cu a participa na eleccion 2021 pa 
asina cuminsa cu e trabaonan real pa sigui hiba Aruba pa 
dilanti. Cada lider por wordo acompaña pa un otro persona 
si ta desea, sea un otro candidato, miembro di bestuur of 
consehero. Sr. Mansur: “Ta spera boso considera participa, 
ja cu tin hopi manera cu por coopera miho incluyendo por 
ehempel por medio di checkers combina pa controla voto, 
etc,.’ 
Pa participa, ta haci peticion pa por fabor confirma presencia 
mas tarda Dialuna 5 di September 2022 cu e nomber di e 
persona cu lo ta acompañando e lider via email na fractie@ 
accion21.com. Si tin un lider y/of partido cu no tin plan di 
participa den futuro eleccion, Accion21 ta haci e peticion pa 
por fabor comunica esey na nan pa por actualisa nan infor- 
macion. 


Accion21 ta invita tur partido politico 
no-tradicional na conferencia ‘Uni Pa Aruba’ 

F 
undacion Telefon pa Hubentud Aruba pa algun tempo 
caba ta exportando conocimiento den region, y sigur pa 
e islanan BES (Bonaire, Sint Eustatius y Saba). Ariba diabi- 
erna 26 di augustus ultimo Fundacion Telefon pa Hubentud 
Aruba a ricibi bishita di cabesantenan di scolnan Catolico di 
Bonaire. 


E cabesantenan tawata kier a haya mas informacion tocante 
e manera di opera di Fundacion Telefon pa Hubentud Aruba, 
problemanan andando bao di nos muchanan y hobennan, 
y tocante diferente proyecto cu Fundacion Telefon pa 
Hubentud Aruba tin pa ofrece na mucha, hoben, adoles- 
cente y mayornan. 


Durante un presentacion hopi extenso e cabesantenan a 
ricibi informacion tocante e evidence-based best practice cu 
Fundacion Telefon pa Hubentud Aruba ta uzando pa opera 
e ayudo telefonico y di internet di mucha y hoben pa e isla 
di Aruba St. Eustatius y Saba. Tambe nan a haya un splica- 
cion extenso tocante desaroyo y implementacion di e dife- 
rente lectura, workshop y proyectonan di Fundacion Telefon 
pa Hubentud Aruba. 


E traspaso di conocemento aki ta den cuadro di e ‘kennis- 
centrum’ di Fundacion Telefon pa Hubentud Aruba cu 
ta exportando conocemento. Despues di 22 aña di exis- 
tencia Fundacion Telefon pa Hubentud Aruba como un 
‘Kenniscentrum’ ta exporta conocemento na organ- 
isacionnan gubernamental y no-gubernamental den region. 
Banda di crea y comparti conocemento, awor Fundacion 
Telefon pa Hubentud Aruba como un ‘Kenniscentrum’ ta bay 
sigui exporta conocemento. 


Un gradicimento ta bay na Stichting Rooms Katholieke 
Schoolbestuur Bonaire. 


S 
iman pasa Minister Maduro di Cul- 
tura a ricibi Fundacion Fiestas Patri- 
as en Aruba den persona di Presidente sr. 
Guillermo Salinas y Vice Presidente sra. 
Livaney Lujan Reyes, kendenan a haci en- 
trega di e bunita buki ‘El Libro Bicentenar- 
io de la Independencia del Peru’ na e man- 
datario. E buki conmemorativo aki na oc- 
asion di e 200 aniversario di independen- 
cia di Peru ta contene potretnan cu ta con- 
ta e sucesonan mas importante desde aña 
1821 pa 2021 na Peru. Minister Xiomara 
Maduro ta gradici Fundacion Fiestas Patri- 
as pa e bunita gesto aki. Alabes e manda- 
tario ta extende palabra di pabien y grat- 
itud na e comunidad di Peru estableci na 
Aruba pa nan aporte positivo semper na e 
desaroyo di nos Pais. 


Minister di Cultura ta ricibi ‘El Libro Bicentenario de la 
Independencia del Peru’ fo’i Fundacion Fiestas Patrias en Aruba 


Cabesantenan di Scol di Bonaire a bishita 
Fundacion Telefon pa Hubentud Aruba 

B 
estuur di Fundacion Facilidadnan Deportivo (FFD) a haci nan inspec- 
cion rutinario, caminda a bishita facilidadnan cu ta resorta bou di nan 
encargo. E meta di esaki ta pa tin un miho bista di trabounan di manten- 
cion cu mester keda haci. 
A combersa cu diferente empleado y managers na e diferente facili- 
dadnan pa tin un bista di con ta bayendo cu e operacionnan diario. 
Consecuentemente, a duna algun conseho na e diferente facilidadnan y 
tambe a elogia esnan cu ta haciendo un bon trabou. 
Presidente Alonso Tromp a enfatisa di ta na altura di tur e trabounan cu 
tin di wordo haci y sigur lo bay over na revisa y evalua e plan di manten- 
cion. Miembro(nan) di Bestuur tin un bista riba kico tur ta e trabounan cu 
mester wordo haci, pues esakinan lo tin atencion riba punto di agenda den 
proximo reunionnan. 


Bestuur di Fundacion Facilidadnan Deportivo cu 
rondleiding rutinario na facilidadnan bou di nan encargo 

F 
undacion Parke Nacional Aruba (FPNA) como un funda- 
cion independiente encarga cu e conservacion y mane- 
ho di areanan terestial y marino proteha na Aruba, ta anun- 
cia cu nan a keda cla cu e compra di “Fontein”, un di e uni- 
co areanan na Aruba cu un fuente permanente di awa dushi, 
haciendo esaki un area importante pa conserva. E compra a 
keda cla Diabierna, 26 di augustus 2022. 


Awo cu “Fontein” ta forma parti di FPNA 
su areanan protegi, conservacion di 
diversidad natural den e area lo ta e tarea 
principal pa FPNA pa asina acomoda 
experiencianan sostenibel den Parke Nacional 
Arikok pa bishitantenan local y internacional 
keda conecta y comprometi cu naturalesa. 


“Fontein” ta situa pazuid di e cueba di Fontein, un area cu 
importancia geologico y arkeologico y tambe un di e cueba 
nan di mas conoci pa nos bishitantenan den Parke Nacional 
Arikok. Hofi Fontein a wordo transferi como propiedad priva 
pa comandante Gravenhorst y su famia rond di aña 1838, y 
despues e propiedad a wordo pasa pa varios diferente doño. 


E temponan aya, e fuente permanente di awa fresco a hacie 
posibel pa berdura y fruta fresco crece. Awendia, acumula- 
cion di awa fresco por wordo mira patras di e cas cu ta un 
patrimonio nacional. 


“Ta un placer y privilegio pa oficialmente tin 
“Fontein”, un orguyo di Aruba cu imenso balor 
historico y cultural, forma parti di e areanan 
protegi den Parke Nacional Arikok”, 


Norman Kuiperi, CEO Interino di FPNA ta comenta. 


Norman Kuiperi ta enfatisa “E team di FPNA a traha duro 
pa añanan largo pa reserve e fondonan necesario pa asina 
logra cumpra “Fontein”, y despues di un decada ta spaar 
y sigura e fondonan corecto, awe nos ta orguyoso di por 
bisa cu “Fontein” un biaha mas ta den man di comunidad di 
Aruba despues di mas di 180 aña. 


E compra strategico di “Fontein” ta forma parti di FPNA su 
transicion di un organisacion di maneho di un parke, pa 
un organisacion di maneho di conservacion cu e compro- 
miso di persevera, proteha y mantene un sistema ecologico 


cu ta diverso, saludabel y resiliente pa Aruba. Cu anticipa- 
cion nos ta spera di por restaura e sitio aki cu hopi balor 
natural y historico pa nos bishitantenan por experiencia den 
e proximo añanan.” 


FPNA como un fundacion independiente actualmente ta 
encarga cu protecion di aproximadamente 24% di Aruba su 
tereno natural y lo sigi buska oportunidat pa adkiri otro tere- 
nonan priva cu awe ta situa den areanan proteha pa asina 
por optimalisa y fortalece conservacion abase di systema 
ecologico y biodivesidad. 


Fundacion Parke Nacional Aruba ta completa compra di un 
di Aruba su joyanan di mas bieu, “fontein” 


Despues di mas cu 180 aña, e area unico aki lo forma parti di maneho den Parke Nacional Arikok 

D 
iabierna ultimo Archivo Nacional Aruba a haya bishita di 
sr. Agustin Vrolijjk, kende den cuadro di nos campaña di 
3C, esta Colecta, Conoce y Conserva a haci entrega di doc- 
umentacion valioso cu durante su carera riba tereno di avi- 
acion civil a colecta tocante aviacion na Aruba. 
Sr. Vrolijk ta hurista specialisa den leynan di transporte 
areo, tabata director interino di Direccion di Aviacion Civil y 
tambe director di Buitenlandse Betrekkingen aki na Aruba. 
Actualmente sr. Vrolijk tin e funcion di Gobernador Suplente 
di Aruba y como ciudadano el a haci e acto aki di entrega di 
documentacion tocante aviacion. 


Interesante ta den e documentacion cu sr. Vrolijk a entrega 
ta cu tin parti di historia documenta di nos prome compania 
di aviacion di Aruba. E prome vuelo comercial pa Corsou a 
tuma lugar riba 28 di augustus 1934, pues 88 aña pasa. 
Esaki a wordo realisa door a di Caribbean Flying Service N.V., 
di sr. Manuel Viana. Hunto cu sr. James Madison Massey na 
aña 1932 a haci peticion na Gobernador di Colonia Corsou 
pa permiti e compania haci vuelonan cu avion di un of dos 
pasahero entre Aruba y Corsou y tambe pa cuminsa un scol 
pa pilotonan. 
Sr. Viana tabata e conocido negoshante den autonan aki na 
Aruba, esta di Viana Auto Supply na San Nicolas. 


Hopi tabata e desafionan encontra, tanto pa loke ta trata 
permisonan y tambe forma di pensa di parti di autoridadnan 
di gobierno di Colonia Corsou. Posiblemente den e caso aki 
e dos desaroyo importante tabata influencia e relacion pa 
cu instancianan oficial entre e gobiernonan di Aruba y di 
Colonia Corsou, esta e deseo pa un separacion for di Corsou 
di un banda y e progreso economico. 
Pa un tempo e bay bin di peticion a termina y ta te na 
februari 1934 cu Gezaghebber di Aruba a manda un carta cu 
concepto di statutonan y actonan di Caribbean Flying Service 
N.V. pa Gobernador di Colonia Corsou. Participantenan den 
e compania aki tabata sres. Adolf Theodoor Dirk Helenus 
de Boer, Gustaaf Adolf Kuiperi y Manuel Viana, tur comer- 
ciantenan di Aruba. Dia 26 di februari 1934 Gobernador ta 
aproba e cocepto di e statutonan, pa asina e aerolinea keda 
lanta. Mientras tanto e compania a pidi Gobernador permiso 
pa opera un avion amfibio pa bula riba Corsou y mas despues 
pa ciudadnan costero di paisnan bisiña. 
Tur esaki nos por lesa den e articulo di sr. Agustin Vrolijk, 
“The First Commercial Airline of Aruba. A Chronicle of the 
Caribbean Flying Service N.V, according to the correspon- 
dence between the Government of Aruba and the Central 


Government in Curaçao.”. 


Riba 28 di augustus 1934 a tuma lugar e prome vuelo comer- 
cial pa Corsou y na e ocasion ey tabata tin e envelopnan di 
prome edicion cu a wordo manda Corsou, cu awor Archivo 
Nacional Aruba a haya un di nan. 
E frecuencia di vuelo tabata di 2 pa 3 biaha pa siman. E 
capitan-piloto tabata Adolph Joseph Viccellio mientras 
co-pilotonan tabata e studiante pilotonan. 
Debi na e situacion di e tereno di aterisahe na Savaneta (net 
pabou di e tereno di Lago) den oktober di mesun aña varios 
vuelonan mester a wordo cancela of bulafor di schedule. 
Esaki pa motibo cu e tereno ta yena cu awa di lama ora lama 
hisa. 


Binimento di KLM cu a cuminsa bula 22 di december 1934 
(SNIP) a causa tambe cu e vuelonan di Caribbean Flying 
Service mester a wordo cancela. Esaki pasobra cu e condi- 
cion pa operacion tabata cu ora KLM bini CFS mester cancela 
su operacion. Asina tambe a informa Gobernador di e situa- 
cion y na februari 1935 a revoca e concesion duna na Flying 
Service N.V. 
Despues cu sr. Viana a purba na bende su avion cu KLM y 
esaki ni a reacciona, nan a hayanan ta desmentala esaki y 
manda e motor Merca. 
Gobierno na Corsou a tambe conseho pa no paga CFS pa 
e infrastructura cu nan a traha. Pa hopi aña e propeller a 
dorna e club di Aruba Flying Club na De Vuyst, San Nicolas. 
Asina aki, e cronica di e compania Caribbean Flying Service 
a termina sin ningun gloria. Manera sr. Vrolijk ta pone na 
final, sigur un mihor aprecio tabata na su lugar ya cu el a 
contribui na exito di KLM dor di tabata e prome compania di 
Aruba cu a laga e publico cera conoci cu transporte aereo. 


Archivo Nacional kier a gradici sr. Agustin Vrolijk pa e bunita 
gesto aki y e articulo di sr. Vrolijk ta accesible via e siguiente 
link: 
https://archive.org/details/caribbean-flying-service 


Entrega di documentonan 
di Aviacion na Aruba door 
Sr. Agustin Vrolijk 

D 
ia 24 di Augustus 2022 San- 
ta Rosa, Departamento di 
Agricultura, Cria y Pesca (DLVV) 
a cosecha simia di leguminosa 
local, Watapana Shimaron (Des- 
manthus virgatus - mira foto). 


Tin diferente mata leguminosa 
na Aruba cu ta bon cuminda cu 
hopi proteina pa ruminantes, 
como cabrito, carne y baca. 
Leguminosas chikito ta hopi 
resistente contra secura. 


Otro ventaga ta cu leguminosas ta drecha tera positiva- 
mente, nan tin e habilidad di mara nitrogeno di aire pa medio 
di un bacteria cu ta penetra nan rais. Plus cu nan rais largo 
nan ta yuda pa stabilisa tera y preveni erosion. 


E combinacion di yerba cu leguminosas produci localmente 
ta un excelente alternativa pa cuminda di ruminantes y por 
yuda reduci importacion di hooi y concentrado, cu ta bira 
mas y mas caro. 


DLVV Santa Rosa ta den proceso pa colecta simia di 5 tipo di 
leguminosa chiquito di Aruba. 
Nan ta bay replanta y multiplica e simia den kwekerij. 


Despues diferente test practica lo wordo haci riba tereno di 
Santa Rosa pa determina y evalua e combinacionnan optimal 
entre diferente tipo di yerba y leguminosas grandi y chikito. 
E establecimento di un banco di proteina (protein bank) lo 
wordo finalisa den 2022 y 2023. 
Lo bay concentra riba variedad y purba preveni un ‘mono 
cultuur’. 
Momento cu nan ta disponibel tur resultadonan positivo y 
sistemanan di maneho (cosecha of pastoreo de rotacion) lo 
wordo comparti cu cunukero di Aruba. 


Corda cu criadonan semper mester tene cuidao ora cu nan 
ta pasa nan cria di un tipo di cuminda pa otro; specifica- 
mente cu leguminosas cu por contene mimosine. Semper 
por pidi conseho na Santa Rosa. 


E aña aki DLVV a informa criadonan di e intencion pa bolbe 


reduci e consumo di cuminda pa bestia concentra y hooi 
importa pa su cria. 
Na Aruba hende ta yama e Chamaecrista nictitans tambe 
Watapana Shimaron y na Boneiro y Curaçao, segun van 
Proosdij 2012, e Acaciella glauca. 


Na su luga a inicia alimenta e cria cu yerba y leguminosa 
localmente produci. 
Santa Rosa a desaroya plantacion di Purple King Grass 
inicia y den futuro den combinacion cu un banco di proteina 
produci local. Algo cu un tempo Departamento di Agricultura, 
Cria y Pesca tabata haci caba. Ta pa cria di bestia a introduci 
Cenchrus ciliaris, Pegasaya Shimaron y Leucaena leuco- 
cephala na Aruba. 


Matanan Leguminosa awendia nan famia atrobe yama 
Fabaceae, tin e habilidad di mara nitrogeno di aire por 
medio di un bacteria cu ta penetra nan rais. Na 2001 ainda e 
famia aki tabata separa den Caesalpiniaceae y Mimosaceae 
pero mas prome nan tabata yama Leguminoseae. E pasto ta 
abastece e cria cu suficiente energia y algo di proteina pero 
si principalmente hende kier produccion, esta mas carni y te 
hasta lechi, ta necesario pa ofrece e bestia tambe proteina. 


Ya caba ing. Sr. Edward 
Berben a indica na e 
colaborado aki cu e 
Leguminosanan ta gusta 
luganan unda awa ta 
para, no tin hopi sombra 
y hende a weed e vege- 
tacion inicial. 
Asina a nota un cantidad 
di Desmanthus na oriya 
di e awa di dam. 
Consecuentemente 
e 
colaborador aki 
a observa den su bario 
unda awasero sa para cu tin cierto Desmanthus na un duiker 
unda na inicio di e aña aki DOW a renoba y na banda di dje 
a coba e otro pa asina e awa por pasa abou. 


Awor cu a cosecha algun DLVV ta spera di por cosecha algun 
mas pasobra e banco mester di hopi Leguminosa cu ta crece 
ariba otro. Den e dianan aki DLVV lo tira un bista na oriya di 
rooi y damnan pa nan presencia y e boonchinan cosecha lo 
bay planta nan simianan. 


Lo evalua tambe con e cria lo digiri e Desmanthus pasobra 
nan ta famia di e mimosanan cu di algun ta conoci cu te un 
cierto cantidad di bestianan di cria por come sin problema. 
Ariba su mes criadonan semper mester tene cuidao ora cu 
nan ta duna nan cria di un tipo di cuminda pa un otro. 


Piki simia di 
Watapana Shimaron 

E 
prome siman di september tur e deportenan cu ta par- 
ticipa den Jani Brokke Memorial ta start sali. Manera tur 
aña Directiva di Fundacion Movemiento ta Bida (FMTB) ta 
organisa e torneo deportivo pa tur esnan cu tin 60 aña of 
mas . E aña aki FMTB a haya ayudo financiero di parti CEDE 
Aruba y Lotto pa Deporte . Na e manera aki nos 60 plusnan 
por tin un evento deportivo grandi atrobe despues di 2 aña 
sin por a organisa esaki. 


Un total di ocho ramo di deporte lo wordo practica durante e 
dianan ey y entregamento di premio e aña aki lo ta diasabra 
24 di september durante un anochi ameno di 8pm pa 12am 
unda tur hende por los pia cu bon musica manera semper di 
Nos Cu Nos. Esaki lo tuma luga na Centro di Bario Dakota. 


Softball ta Diadomingo 4 di september ariba e tereno di 
Sabana Grandi y mescos cu añanan anterior lo tin bataya 
fuerte entre e teamnan participante cu ta Jani’s, Boomerang, 
Glovers, Aruba Jrs, Surprise, J.T Tigers, Astros y Bambino. 
Weganan ta cuminsa pa 9.30or di mainta. No perde ningun. 


Volleyball ainda tin luga pa tur esnan cu kier hunga cu of sin 
team. Volleyball lo wordo hunga den Sport hal na Colegio 
Arubano na Oranjestad diabierna 9 di september pa 7 or di 
anochi. Tuma contacto cu Rudy Leysner na tel: 5942546. 


Futbol e aña aki ta ariba cancha di RCA y ta tuma luga 
dianan 1 y 2 di september cuminsando pa 7or di anochi. 
Un y tur por bin apoya e gran hungadonan di nos futbol di 
antes hungando wandelvoetbal y presencia nan movemento 
special cu ainda nan tin. Entrada ta gratis naturalmente. 
Freddy Rafini ta encarga cu esaki y si abo kier participa djis 
yama Freddy na tel 5949994. 


E aña aki Biyar lo wordo hunga na Fermin’s Bar na Noord 
dianan 3, 10 y 17 di september cuminsando pa 2or di 
merdia. Si abo tambe kier participa ainda cu biyar anto 
yama Moonchi Kelly na tel 5938954. No tarda pasobra tin 
un maximo na hungadonan cu por participa 
Pa bowling manera tur anda Edna Maduro lo bay organisa 
esaki y lo wordo hunga ariba canchanan di Eagle Bowling. 
E weganan lo tuma luga dianan 2 y 4 di september cumin- 
sando 5or di atardi .Si abo kier purba bo suerte cu e cabal- 
leronan y damanan 60 plus den bowling anto yama Edna na 
tel 5942433. 


Domino ta completamente yen caba ya cu Roy Sneek for 
di maart caba a cuminsa prepara su schedule cu e aña aki 
atrobe lo ta na Centro di Bario Noord. Dia 31 di augustus 
e reunion di domino na Centro di Bario Noord a tuma luga 
pa 7.30 anochi. Nos amigo Roy ta puntra tur hungado pa 


ta presente 30 minuut prome cu wega y tene cuenta cu lo 
wordo hunga dianan 9 y 11 di september. Pa mas informa- 
cion tocante e diferente weganan por yama oficina di FMTB 
na tel: 5868651. 


Tennis e aña aki lo tuma luga ariba e canchanan di Aruba 
Racquet Club entre 14 y 23 di september cuminsando pa 
7’or di anochi. Esnan cu kier participa por tuma contacto cu 
Johny Goitia na tel 7317211 of pasa cerca dje na canchanan 
di Aruba Racquet Club. E aña aki lo hunga 80 plus den 
Doubles y tanto Damas y Caballeros por participa. Bo no 
mester tin partner ya cu Johny mes ta traha tur e teamnan. 
Canamento lo ta den Franse Pas e aña aki y lo ta diadomingo 
18 di september cuminsando mainta pa 6.30. Tur hende por 
participa y e lo dura ongeveer un ora den e dushi aire fresco 
di nos naturalesa. Inscripcion por haci na oficina di FMTB 
pero lo no acepta mas cu 100 persona. 


Directiva di Fundacion Movemento ta Bida kier a gradici e 
aña aki atrobe tur esnan cu ta yuda nos gratuitamente pa 
organisa e torneo grandi aki cu ta esun di mas grandi na 
Aruba. Tambe un danki grandi ta bay pa CEDE Aruba y Lotto 
pa Deporte pa nan ayudo financiero pa asina nos grandinan 
por tin nan evento deportivo di tur aña. Tur hende ta wordo 
invita di awor caba pa bin presencia y apoya nos 60 plusnan 
den accion. 


JANI BROKKE MEMORIAL 2022 

PAKISTAN - Un crisis sin precedente ta loke ta tumando 
luga na Pakistan, caminda torencial awasero cu ta durando 
pa mas di dos siman caba, tin e pais practicamente comple- 
tamente inunda, cu diferente ciudad y aldeanan bou di awa y 
un situacion cu ta mustra di lo dura pa un periodo mas. 
Gobierno di e pais, ta rogando pa ayudo for di otro paisnan, 
ya cu tin miles di persona cu a perde nan bida of ta perdi, 
miles di otronan cu a perde nan cas y tur nan pertenenci- 
anan y gobierno di e pais no tin recurso pa yuda esunnan 
desampara. 


Mientras cu e pais ya caba tabata pasando den un crisis 
economico, e temporada di awasero a bira un di esnan mas 
pio for di 2010 ora cu inundacionnan a mata centenares di 
hende y a laga miyones sin dak riba nan cabes. 


Tur cos ta mustra cu e inundacion actual lo bay percura pa 
supera tur e recordnan di e tempo ey, caminda ya caba ta 
papiando di entre 1000 pa 2000 hende morto mientras cu 
hendenan cu a perde na cas, ta sigui aumenta dia pa dia. 
E provincianan di Sindh y Balochistan ta esunnan cu mas a 
wordo afecta y den e sector aki miles y miles di hende a wordo 
obliga di bandona nan cas y busca refugio otro caminda na 
un altura caminda nan por ta for di e awa di inundacionnan. 
Ultimo informacion ta mustra cuy den e provincia di Sindh, 
autoridadnan a logra di crea un total di 1800 campamento 
pa acomoda hendenan cu mester a bandona nan cas ora cu 
esaki a keda destrui pa e inundacion y awasero continuo cu 
tin casi dos siman bashando. 


Miles di cas a ser destrui ya cu mayoria di e construccionnan 
aki ta haci cu bloki di yerba cu lodo y awor cu e awasero ta 
cay continuamente, practicamente e cas ta disparce poco 
poco rond di famianian bibando den esaki. 


Un oficial di gobierno a mustra cu e problema mas grandi 


ta falta di recurso pa yuda esunnan desampara, ya cu fuera 
cu no tin fondo suficiente, tin scarsedad na comestibles, 
falta grandi di medicina cual ta ocasionando mas problema 
adicional y e falta di luga pa acomoda refugiadonan cu a 
perde practicamente tur cos den e inundacionnan aki. 


Den e bario di Balochistan autoridadnan a mustra cu e situ- 
acion ta hopi serio caminda alrededor di 61 mil cas a keda 
destrui den e periodo di awasero y ainda no por sigura 
cuanto hende a perde nan bida y otronan cu no sa di nan 
paradero. 


Inundacion na Pakistan a costa bida di mas di mil hende 


IRAK - Despues cu na Sri Lanka y otro paisnan pueblo disgusta cu gobierno di nan pais 
a ocupa oficina di gobierno, dialuna mainta gruponan pro y contra di gobierno di Irak, 
a enfrenta otro dilanti di edificio di gobierno. 
E confrontacion a laga dos hende morto y 20 persona a resulta herida den protestanan 
contra maneho di e actual gobierno, cu ta ser acusa di corupcion y falta di vision pa guia 
e pais. Algun persona a logra di penetra den e oficina di gobierno pero autoridadnan a 
logra di domina e grupo rapidamente pero ta sperando cu e desaroyo aki lo continua 
den proximo dianan, ya cu e situacion den e pais ta sigui deteriora formalmente. 
Na Sri Lanka algun siman atras un pueblo disgusta e core cu e Prome Minister y su 
gobierno caminda un crisis economico y financiero, tin e pais den un situacion dificil y 
caminda pobresa ta sigui crece diariamente. 


Na Irak 
tambe 
pueblo 
a ocupa 
oficina di 
gobierno 

PARAMARIBO - Gobierno di 
Surnam a actua diligentemente 
pa remplasá e ex director di 
SLM, Paul de Haan kende e 
huy bay Hulanda y na su luga a 
nombra e piloto Steven Gonesh 
temporalmente. 
Gonesh ta den servicio di 
SLM caba y tin nacionalidad 
Surnameño. 
E unico problema cu Gonesh ta 
e ta den cuarentena pasobra e 
tin corona den exterior posi- 
blemente na Hulanda. 
Gobierno di Surnam a nombra 
Gonesh pa dos luna y e la 
forma su team di colaborado 
caba. 


SCHIPHOL – SLM ta sigui bula su rutanan di acuerdo cu nan 
programa di vuelo apesar dje consternacion di siman pasa 
cu director dje compania Paul de Haan a huy bay Hulanda. 
SLM a informa via un comunikado cu ta ‘business as usual’ 
loke ta nifica cu te mesun mal servicio y cancelacion manera 
tabatin ultimo lunanan lo te caso. 


Hunta di accionista a nombra un director nobo pero e no por 
biaha pa Paramaribo pasobra e tin corona. 
SLM ta bula pa cinco destino for di Paramaribo pa 
Georgetown, Guyana, Aruba, Corsou, Miami y Amsterdam. 
Segun e comunicado, SLM lo sigui bula riba tur e ciudadnan 
aki. 


Gobierno cu ta doño dje compania a duna garantia finan- 
ciero pe compania por sigui bula pero e compania no tin 
avion mas. 


Masha dia nan ta alkila avion cerca diferente compania 
na Merca y Europa segun e concepto wetlease “aircraft, 
complete crew, maintenance, insurance”. 


Cu e compania ta den problema grandi ta noticia bieu. A 


nombra e Hulandes Paul de Haan pa pone ordo pero e la sali 
na careda pasobra e ta sinti menasa y autoridadnan no ta 
dun’e proteccion. 


E la huy pasobra gobierno di Surnam a prohibi’e pa Sali 
legalmente for di e pais pero e la bay tog via Frans-Guyana 
y despues cu e la entrega su retiro na presidente Santokhi 
awe haci nuebe dia. 


SLM ta sigui bula rutanan di 
acuerdo cu nan programa di vuelo 


Gobierno a nombra un piloto director di SLM 

WILLEMSTAD - Abogado mr. Chester Peterson, conocedo 
hurista y tambe como informado y formado di gobierno 
practicamente por yama su mes oficialmente presidente di 
hunta di comisario di HNO-Holding. 


No ta prome biaha cu SBTNO ta raporta cu e entidad no tin 
obhecion serio contra Peterson pa nombr’é comisario ya cu 
dia 15 di juni ultimo nan a yega na mesun conclusion. 
Pero e biaha aki Chester Allan Peterson e la haya promocion 
como “mas igual entre tur igualnan” pasobra e lo bira presi- 
dente di e hunta di comisario. 


A nombra tur comisario dia a lanta HNO y nan periodo a 
caduca dia 26 di februari ultimo. Basicamente Peterson te 
unico comisario cu condicion legal den e hunta. 
Gobierno a nombra Peterson como abogado cu experencia 
cu a gradua na Universidad di Antia na Corsou. 


Su sponsor a elogia Peterson “de hemelen in” pa su exper- 
encia profesional. Te cu 1999 e tabata socio di abogado 
Eldon Sulvaran y despues di esey te awe e ta socio n’e bufete 


Da Costa Gomez & Peterson & van Lieshout na Corsou. 
Riba tereno social señor Peterson a cumpli debidamente cu 
comunidad como miembro di diferente comision riba tereno 
di supervision di prizon, Wardakosta y Raad van Advies di 
Stichting Kinderbescherming Curaçao. 
Cu un curiculo asina Consehero di gobierno no tabatin obhe- 
cion contra nombramento di presidente di hunta di comis- 
ario di Hospital nobo. 


WILLEMSTAD - Dia 8 di juni Conseho di Minister a dicidi 
pa propone Wesley Manuel Kook riba iniciativa di minister 
Janga di Salubridad como director di Selikor despues cu e 
la caba di baha cu pensioen. 


Por cierto un decision cu nan a tuma fuera di reunion general 
di accionista. A propone pa nombra Kook (di nobo) sin 
manda informacion, ni motivacion ni documentacion pakico 
mester nombra Kook. 


No tabatin prueba di evaluacion riba prestacion di Kook den 
e funcion despues cu e mes a dicidi di baha cu pensioen. 
Hunta di comisario a faya garafalmente den nan deber di 
duna nan opinion riba renombramento di Kook. 
For di momento cu a habri posibilidad pa interesadonan 
solicita practicamente a nombra Kook. 
For di 17 december SBTNO a bay di acuerdo pa reclutá y 
laga Deloitte selecta e candidato. 


A start e proceso pa busca un director pasobra Kook a 
bisa categoricamente cu e kier baha cu pensioen y den su 
contract ta para cu e tin cu baha cu 60 aña di edad. 
Su contract a caba fin di juni ultimo. 
Ora Deloitte a caba cu su trabou, e mester a manda e resul- 
tado pa mr. D. de Palm pero te awe esaki no a sosode pasobra 
tabatin motibo pa no nombra Kook di nobo. 
E motibonan pa obhecion 
E motibonan dicon Consehero di gobierno tin problema cu e 
nombramento di Kook ta pasobra e no cumpli cu e regla di 
edad pa baha cu pensioen. 


E intencion tabata pe baha fin di juni ultimo cu pensioen 
pero no a realisa esaki. 
Pakico baha cu 60 y no 65 aña? 
Kook a firma contract pasobra e tempo ey edad di baha cu 
pensioen tabata 60 aña. Pero situacion a cambia. 


Abogado Chester Peterson practicamente 
ta presidente di hunta di comisario HNO 


Pensionado Wesley Kook como director di Selikor 


STBNO tin obhecion hopi serio contra nombramento 

Fortaleza Pa Famia 


MAS tempran bo lanta mainta y busca cara di Dios, mas 
bendiciona bo dia lo ta, sembra bo dia den e cunucu di 
Dios for di tempran, y lo bo mira e frutanan segun e dia 
ta avansa, 


Tur hende mester sa cu Cristo Hesus ta e lus di mundo y 
satanas ta trece scuridad, tambe tur hende mester sa cu 
caminda e luz di Cristo Hesus yega, scuridad lo no por 
permanece . 


P’esey hende no por biba mita den luz, y mita den scur- 
idad, un hende no por tin dos cara, un hende no por tin 
dos bida, pasobra tur locual hende ta kere cu ta scondi, 
dilanti di Dios e ta den claridad. 


Nos oracion mester ta sincero, cu Fe y dunando danki 
tur momento, pasobra sin fe ta imposibel agrada Dios. 
Nos oracion ta nos comunicacion cu Dios, caminda nos 
ta pidi Dios pa tuma control di tur situacion den nos bida. 
Isaias 45:5 Señor ta bisa: Ami ta Señor y ningun otro, 
fuera di mi no tin Dios, lo mi faha bo aunke bo no conoce 
Mi. 


Dios ta luz y den dje no tin nada di scuridad, caminda 
tin mentira, inmoralidad, envidia , rabia y odio, eynan tin 
scuridad. 


Caminda tin falta di pordon, orguyo y arogancia y falta 
di respet eynan tin 
scuridad, y scuridad ta stroba crecemento. P’esey Cristo 
Hesus a bini pa core cu scuridad. 


Dios ta trece tur cos na luz y claridad, pa asina por tin 
arepentimento,salbacion y bida eterna. 


Mayornan haci oracion pa boso yiunan no bandona 
caminda di rectitud, pa cana den camindanan di scur- 
idad, hopi hoben ta pensa cu nan por drenta sali, pero 
locual ta sosode ta cu nan ta cay den e gara y no por sali, 
p’esey boso oracion ferviente na Dios,semper mester 
t’ey pa bienestar di boso yiunan. 


Dios no a duna nos un spirito di miedo, p’esey nos tur sa 
cu miedo ta bini di scuridad, caminda tin pica miedo ta 
presenta . 
Den Lucas 22:40 Hesus ta bisa : Haci oracion pa boso no 
cay den tentacion, esey ta nifica nos mester haci oracion 
prome cu tentacion presenta.. 


Ma esun cu ta odia su ruman, ta den scuridad,y ta cana 
den scuridad y no sa na unda e ta bay, pasobra e scur- 
idad a ciega su wowonan.(1Juan 2:11). 


Esun cu ta bisa cu e ta den luz y sinembargo ta odia su 
ruman ta den scuridad ainda. 


Dios ta hala nos atencion hopi fuerte bisando: Ken cu 
ta odia su ruman ta un matado, y boso sa cu ningun 
matado no tin bida eterno ta permanece den dje ( 1Juan 
3:14+15). 


Laga nos para keto un rato y cuminsa analisa na unda 
nos ta, sea nos ta den scuridad of nos ta den luz, pasobra 
solamente cuminda bo por pidi mita/mita pero bo bida, 
no por wordo comparti mita cu luz y mita cu scuridad. 


No ta tempo pa haci wega mas, ta tempo pa nos bira 
serio cu Dios, y cana den Su caminda cu temor, busca Su 
boluntad den cada cos cu nos ta haci, y pone Dios na 
prome luga den nos bida y den nos cas. 


E oracion ferviente di un husto por hopi, e oracion 
constante den nomber di Cristo Hesus ta tumba muraya 
y ta kibra baranca, y ta move tur tipo di scuridad cu por 
ataca nos bida. 


Tin gran beneficio,ora nos dobla rudia dilanti, Dios 
semper ta cla pa yuda nos. 


Sinceramente, Pastor Marcel Balootje. 


Halsa e nomber di Cristo 
Hesus, y scuridad mester bay 

Every life is noted and is cherished, 
and nothing loved is ever lost or perished. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Maxima Ras 
Mihor conoci como: “Chima” 
*15-05-1940 - †17-08-2022 


Mayornan: 
†Jose Nicolas y †Bernolina Ras 


Na nomber di su: 
Unico Yiu: Ruperto Geerman 


Manera yiunan: Albertico Ras, Nataly Ras 


Iha:Valeria Tromp 


Rumannan: †Maria Virginia (Cichi) Ras y yiunan 
†Evaristo (Ety) Ras 
†Jacobo (Coby) Ras 
†Inocencio Adelbert (Betico) y Wendy Ras y yiunan 
Marcelino (Lindo) y Nilda Ras-Sanchez y yiunan 
Carmen Ras y yiunan 
Margaritha y Atanacio Bremo-Ras y yiunan 
Rosa Ras y yiunan 
Delfina y Eduardo (Do) Kelly-Ras y yiunan 
Brigida y †Mirto Hernandez-Ras y yiunan 


Tanta: Ana Maria y †Julio Rafael-Ras 
Amigo di cas: Freddy Orman 


Ayudante nan di cas: Erik Gamez-Galezo, Simon Rosario 
Peña, Antonia Merfor 
Tur su sobrina y sobrinonan, prima y primonan, comer y 
compernan 


Su ex-coleganan di John F. Kennedy School 


Demas famia y amistadnan: Ras, Giel, Kelly, Bremo, 
Hernandis, Geerman, Dirksz, Henriquez, Tromp, Paskel, 
Croes, Werleman, Rafael, Boekhoudt, Seelochan, Orman, 
Vrolijk, Luydens, Galezo, Peña, Chirino, Bernard, Peter, 
Rafael, Orman,Merfor, 


Nos disculpa si den nos tristeza nos por a lubida di 
menciona mas famia y conocir. 


Oportunidad pa conolencia: dialuna 29 di augustus 2022 
di 7’or pa 9’or di anochi na Aurora Funeral Home. 
Ta invita pa e acto di entiero cu lo tuma lugar diamars 30 
di augustus di 2’or pa 4’or di atardi na misa Inmaculada 
Concepcion despues saliendo pa Santana catolico na 
Sta. Cruz 


Despues di entiero nos no ta ricibi bishita di condolencia 
na cas. 


Hesus a bini na oriya, no pa busca sabinan ni rico. 
E la bin busca mi pa mi sigui E.” 
Cu tristeza pero conforme cu boluntad di Dios nos ta 
anuncia fayecimento di: 


Eric Oswald 
“Walty” Croes 
Ex-empleado di LAGO y conoci como 
tugmaster Chaly of Walty di Shoshoro 
*10 october 1933 – †26 augustus 2022 


Esposa: 
Maria del Valle (Vallecita) Croes-Buckley 


Yuinan: 
†David Croes 
Gladys Kock 


Rumannan: 
Carlos y Berta (Betty) Croes-Croes y famia 
Siegfried (Frido) y Filomena (Mena) Croes-Eduwardo y famia 
Rolin y Irena Croes-Verheyen y famia 
Violeta y †Charles (Chaly) Lampe-Croes y famia y Simeon 
Thiel 
Carla y †Adriaan (Aad) Klijn-Croes y famia 
Rita y Juan Tromp-Croes y famia 
†Erica Croes 
Daniel Geerman y Martin Wijker 


Swa y Cuñanan: 
Ramon Buckley y famia 
Aurealo (Yeyo) Buckley y famia 
Aida Ledezma-Buckley y famia 
Lilia Ras-Buckley y famia 
Miriam Buckley y famia 
Olga Buckley y famia 
Sonia Mc. Gowty-Buckley y famia 
Angelina Buckley 


Primo- y primanan, ihanan, bisiñanan, amigo- y amiganan y 
demas famia: 


Croes, Buckley, Kock, Eduwardo, Verheyen, Lampe, Thiel, 
Klijn, Tromp, Geerman, Wijker, Ledezma, Ras, Mc. Gowty, 
Lacle, Rasmijn, Curiel, Wever, Koolman, Henriquez, Martes, 
Kelly, Rodriguez-Decarli. 


Nos disculpa si den nos tristesa nos a lubida un of otro famia. 
Acto di condolencia y despedida ta tuma lugar diaranson, 
31 di augustus 2022 di 9:00am pa 11:00am na Aurora Funeral 
Home. Respons ta cuminsa 10:30am. Cremacion ta tuma 
lugar despues den seno familiar. 


Nos ta lamenta cu despues di despedida nos no ta ricibi 
bishita di condolencia na cas. 

Every life is noted and is cherished, 
and nothing loved is ever lost or perished. 


“I have fought the good fight, I have finished the race, I have kept 
the faith. Now there is in store for me the crown of righteousness, 
which the Lord, the righteous Judge, will award to me on that 
day—and not only to me, but also to all who have longed for his 
appearing. 
Salmo 2 Timothy 4:7-8” 


Conforme cu boluntad di Dios y gradecido na loke el a haci y 
nifica pa nos, nos ta participa fayecimento cristianamente di 


Sra. Vda. Ilse Marie 
Henriquez- Samson 
Mihor conoci como “ Ilse ” 
*21 -September-1949 - 
† 24 -Augustus-2022 
Vuida di defunto Sr. Dominico 
Rafael “Fai” Henriquez 


Na nomber di su: 
Yiu: Kenneth (Kenny) y casa Solange Henriquez-Leung 
Nieta y nietonan: Cady, Kevin, Xylon y Chelsea Henriquez 
Rumannan: Dolfi Jansen y Ina Jansen-Martis, †Albert Chundro y 
Laura Chundro-Hopmans, Eddy Samson, † Leyla Leyba-Samson, 
Johnny Samson, Leo Samson y Mercedes Samson-Croes, 
Kenneth Samson y Carla Samson-Wix. 
Cuñanan y Swanan : Nestor Henriquez, Isidro y Reina Henriquez– 
Zievinger, 
Marcial y Marisella Henriquez-Tromp, Glenda y Benito Tromp- 
Hek 
Johnny Holsman, Janet Holsman, Greta y Hassan laarsi-Holsman 
Nelson y Mercedes Holsman-Rosario, Humphrey y Delia 
Holsman-Padilla 
Ruben Holsman, Roy Holsman, Shirley Holsman 


Suegra di su yiu: Sandra Eckmeyer 
Suegro di su yiu: Albertico (Tico) Leung 


Sobrino y sobrinanan, comer y compernan y tur ihanan. 
Primanan y Primonan na Aruba, Suriname y Corsow 
Bon Bisinja pega: Isma y Martiza 
Ancianonan y rumannan di Faith Revival Church 
Ex colega nan di SETAR 


Demas famia: 
Samson, Henriquez, Jansen, Leung, Eckmeyer, Martis, Chundro, 
Hopmans, Leyba, Croes, Wix, Albus, Bikker, Comvalius, 
LoFoSang, Rasmijn, Nicolas, Mc Bene Courtar, Krind, Perse, De 
Cuba, Holsman, Zievinger, Tromp, Hek, laarsi, Rosario, Padilla, 
Dirksz, Kock, St.Jago, Cecilia, Schoop, Werleman, Brokke, 
Briezen, Faro, Almary, Nedd, Seraus, Themen. 


Disculpa nos si den nos tristeza nos por a lubida un of mas 
nomber di famia 


Acto di entiero lo tuma luga diahuebs 01 di september 2022, e 
difunto lo ta di 2:00 pa 4:00 di atardi na Aurora Funeral Home 
na cumana y despues lo sali pa Santana na Sabana Basora. 


Lamentabelmente despues di entiero nos NO ta ricibi bishita di 
condelencia na cas 


Gradicimento y Invitacion 


Pa medio di esaki famia kier a gradici tur esnan 
cu na un manera of otro a duna nos sosten, consuelo y forsa 
durante e tempo dificil cu e fayecimento y entiero di nos 
defunto stima: 


Sra. Irena Maria 
Dijkhoff-Faro 
vuida di Freddy Dijkhoff 
mihor comoci como 
“Chiren, Yon, Oma, tanta Nena” 


Boso muestra di atencion ta di 
hopi aprecio y un gran sosten pa nos. 
Un danki na un y tur cu a manda carchi, krans, whatsapp, 
email y a hasi yamada nan telefonico. 
Un gradicimento na 
Dr. Horacio Oduber Hospitaal y Hospice Atardi. 
Boso muestra di atenshon 
abata un gran consuelo pa nos. 


Na mes momento nos ta invita famia, bisiña-, amigo- y 
conocirnan pa compaña nos na 2 Santo Sacrificio di 
Misadiamars 30 di augustus na Kapel di Alto Vista pa 5.30 
pm y diasabra 3 di september na misa Santa Anna na Noord 
pa 7 pm. 


Boso presencia ta altamente aprecia. 


Drenta su portanan cu gradicimento, 
drenta su tempel cu cantica di alabansa, 
glorific’e, bendiciona su Nomber. 
Salmo 100:4 


Nos ta anuncia fayecimento inespera di: 


Leandro Estevan Franken 
Mihor conoci como: “Shon Lee”, “Lee” 
*13-03-1936 - †28-08-2022 


Acto di entiero lo wordo anuncia despues. 


24 


AWEMainta 
Diamars, 30 Augustus 2022 


Mi Dios, Mi Señor, Mi Salbador 
Cu Bo amor infinito tenemi den Bo braza 
Ya no tin scuridad 
Unicamente Bo Luz briyando 


Cu dolor na nos curason, nos ta participa fayecimento di 
nos ser stima: 


José B. Andrade do Salâo 
Cariñosamente yama “Salâo” 
*28-09-1950 - †28-08-2022 


Acto di entiero lo wordo anuncia despues 


“Señor ta mi Wardador, mi’n tin falta di nada; Den kunuku 
di yerba berde, E ta pone mi sosega. E ta hiba mi na awa 
trankil, pa mi bolbe haña forsa. E ta guiami den caminda 
drechi fiel na su nomber.” 
Salmo: 23 


Cu hopi tristesa, pero conforme cu boluntad di Dios, 
Nos ta anuncia fayecimento di: 



Beatrice Elvira Hodge 
*2 Juni 1951 - †28 Augustus 2022 
Acto di Entiero lo wordo anuncia despues 


I 
niciativa pa Desaroyo pa Empresa Arubano (IDEA) kier a 
invita tur esnan cu tin un negoshi existente of cu ta den 
proceso pa habri un negoshi pa asisti na su workshop di: 
‘Time for taxes’. 


E workshop lo tuma luga, diamars, dia 6 di september 2022 
y ta duna door di Departamento di Impuesto (DIMP). 


Algun topiconan: 
Inkomsten y winstbelasting; 
Administratieplicht; 
Aangifteplicht; 
Toepasselijke belastingen, manera BBO, LB and primanan 
social; 
Kico tur mester tene cuenta cu ne y con pa aplica esaki ora 
bo tin un negoshi. 


E workshop aki ta completamente GRATIS y ta tuma luga 
na Departamento di Asuntonan Economico, Comercio y 
Industria na Sun Plaza, di dos piso di 9.00am pa 12.00pm. 
Pa tur empresario existente of cu ta den proceso pa habri 
un negoshi y cu kier atende e workshop aki mester registra 
via e siguiente link: 


https://www.eventbrite.nl/e/time-for-taxes-free- 
workshop-presented-by-dimp-for-business-owners- 
tickets-408966689377 


Si acaso mester di mas informacion por jama nos na telefon 
#: 521-2440/ 521-2439. 
Cupo ta limita, nos ta warda bo! 


Abo tin un Idea? Haci bo Idea realidad. Bishita Idea na 
Departamento di Asuntonan Economico, Comercio y 
Industria, na Sun Plaza di dos piso, y nan lo yuda bo cu tur 
informacion y guia necesario. 


IDEA cu un workshop di: 
‘Time for taxes’ 

